Komission päätös,

tehty 1 päivänä maaliskuuta 2004,

siirtymäajan toimenpiteistä Tsekistä, Virosta, Kyproksesta, Latviasta, Liettuasta, Unkarista, Maltasta, Puolasta, Sloveniasta ja Slovakiasta peräisin olevien naudoista, sioista, lampaista, vuohista ja hevoseläimistä saatujen siemennesteen, munasolujen ja alkioiden yhteisön sisäistä kauppaa varten

(tiedoksiannettu numerolla K(2004) 574)

(ETA:n kannalta merkityksellinen teksti)

(2004/205/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen ja erityisesti sen 2 artiklan 3 kohdan,

ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen ja erityisesti sen 42 artiklan,

sekä katsoo seuraavaa:

(1) Tsekistä, Virosta, Kyproksesta, Latviasta, Liettuasta, Unkarista, Maltasta, Puolasta, Sloveniasta ja Slovakiasta ("uusista jäsenvaltioista") peräisin olevien ja yhteisön sisäiseen kauppaan tarkoitettujen naudoista, sioista, lampaista, vuohista ja hevoseläimistä saatujen siemennesteen, munasolujen ja alkioiden on 1 päivästä toukokuuta 2004 täytettävä asianmukaisessa yhteisön lainsäädännössä vahvistetut edellytykset.

(2) Kyseisiin tuotteisiin sovelletaan erityisesti eläinten terveyttä koskevia vaatimuksia, jotka on vahvistettu eläinten terveyttä koskevista vaatimuksista yhteisön sisäisessä naudansukuisten kotieläinten pakastetun siemennesteen kaupassa ja tuonnissa 14 päivänä kesäkuuta 1998 annetussa neuvoston direktiivissä 88/407/ETY(1), eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista 25 päivänä syyskuuta 1989 annetussa neuvoston direktiivissä 89/556/ETY(2), eläinten terveyttä koskevista vaatimuksista yhteisön sisäisessä siansukuisten kotieläinten siemennesteen kaupassa ja tuonnissa 26 päivänä kesäkuuta 1990 annetussa neuvoston direktiivissä 90/429/ETY(3) ja eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetussa neuvoston direktiivissä 92/65/ETY(4).

(3) Joitakin näistä eläinperäisistä tuotteista, jotka on saatu uusista jäsenvaltioista ennen liittymispäivää, voi vielä olla varastoissa liittymispäivän jälkeen. Kyseiset eläinperäiset tuotteet eivät kuitenkaan välttämättä täytä kaikkia yhteisön sisäiseen kauppaan sovellettavia eläinten terveyttä koskevia vaatimuksia.

(4) Jotta edistetään siirtymistä uusista jäsenvaltioista peräisin oleviin tuotteisiin nykyisin sovellettavasta järjestelmästä järjestelmään, jossa sovelletaan eläinten terveyttä koskevaa yhteisön lainsäädäntöä, on aiheellista säätää kyseisten tuotteiden kauppaan sovellettavista siirtymäkauden toimenpiteistä.

(5) Liittymisasiakirjan 53 artiklassa määrätään, että uusien jäsenvaltioiden on katsottava saaneen tiedon tästä päätöksestä liittymishetkellä.

(6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Tätä päätöstä sovelletaan nautojen, sikojen, lampaiden, vuohien ja hevoseläinten siemennesteeseen, munasoluihin ja alkioihin, joihin sovelletaan direktiiveissä 88/407/ETY, 89/556/ETY, 90/429/ETY ja 92/65/ETY vahvistettuja eläinten terveyttä koskevia vaatimuksia ja jotka on saatu ennen 1 päivää toukokuuta 2004 Tsekissä, Virossa, Kyproksessa, Latviassa, Liettuassa, Unkarissa, Maltassa, Puolassa, Sloveniassa ja Slovakiassa ("uusissa jäsenvaltioissa").

2 artikla

Edellä 1 artiklassa tarkoitettuja tuotteita ei saa lähettää toisiin jäsenvaltioihin 1 päivästä toukokuuta 2004.

3 artikla

1. Poiketen siitä, mitä 2 artiklassa säädetään, 1 artiklassa tarkoitettuja tuotteita voidaan 1 päivän toukokuuta 2004 ja 31 päivän joulukuuta 2004 välisenä aikana:

a) lähettää muihin uusiin jäsenvaltioihin edellyttäen, että

i) vastaanottava jäsenvaltio sallii lähetyksen,

ii) noudatetaan vastaanottavan jäsenvaltion ennen 1 päivää toukokuuta 2004 vahvistamia edellytyksiä;

b) saattaa yhteisön sisäiseen kauppaan edellyttäen, että:

i) tuotteet on saatu laitoksista tai ryhmiltä, joilla on lupa harjoittaa vientiä yhteisöön,

ii) tuotteisiin on merkitty kyseiselle laitokselle tai ryhmälle annettu viennin sallimista yhteisöön koskeva hyväksyntänumero.

2. Edellä 1 kohdassa tarkoitettujen tuotteiden lähetyksissä on oltava mukana eläinten terveystodistus, jossa on seuraava, virkaeläinlääkärin allekirjoittama lisävakuutus:"Nautojen, sikojen, lampaiden, vuohien tai hevoseläinten (tarpeeton yliviivataan) siemennestettä, munasoluja tai alkioita (tarpeeton yliviivataan), joka on / jotka ovat komission päätöksessä 2004/205/EY(5) vahvistettujen vaatimusten mukaista/mukaisia ja saatu ennen 1 päivää toukokuuta 2004."

4 artikla

Jäsenvaltioiden on toteutettava tämän päätöksen noudattamisen edellyttämät toimenpiteet ja julkaistava kyseiset toimenpiteet. Niiden on ilmoitettava niistä komissiolle viipymättä.

5 artikla

Tätä päätöstä sovelletaan edellyttäen, että vuoden 2003 liittymissopimus tulee voimaan, ja tällöin sitä sovelletaan liittymissopimuksen voimaantulopäivästä.

6 artikla

Tämä päätös on osoitettu kaikille jäsenvaltioille.

Tehty Brysselissä 1 päivänä maaliskuuta 2004.

Komission puolesta

David Byrne

Komission jäsen

(1) EYVL L 194, 22.7.1988, s. 10. Direktiivi sellaisena kuin se on viimeksi muutettuna komission päätöksellä 2004/101/EY (EUVL L 30, 4.2.2004, s. 15).

(2) EYVL L 302, 19.10.1989, s. 1. Direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).

(3) EYVL L 224, 18.8.1990, s. 62. Direktiivi sellaisena kuin se on viimeksi muutettuna asetuksella (EY) N:o 806/2003.

(4) EYVL L 268, 14.9.1992, s. 54. Direktiivi sellaisena kuin se on viimeksi muutettuna asetuksella (EY) N:o 1398/2003 (EUVL L 198, 6.8.2003, s. 3).

(5) EUVL L 65, 3.3.2004, s. 23.